Salah sijiné janji Présidhèn Jokowi nalika kampanye Pilpres 2014 ya iku minangka kabinèt profésional lan ngurangi andum kursi mantri marang mitra koalisi. Jokowi uga kandha bakal ana sistem seleksi memper "lelang kalungguhan" kang tau diterapake nalika nyeleksi calon punggawa camat lan lurah nalika isih njabat minangka Gubernur DKI Jakarta. Jokowi uga kandha iki dudu ateges mantri ora ana kang asalé saka parté pulitik, amarga ana uga wong parté kang mumpuni. Ing Juli 2014, tim transisi Jokowi-JK ngluncurake halaman Kabinet Alternatif Usulan Rakyat, ing kono, rakyat bisa ngusulake lan milih calon-calon mantri lumantar Google Docs.